Respublika ixtisoslashtirilgan ilmiy-amaliy markazlarining malakali mutaxassislari viloyat va tuman aholisiga amaliy yordam va fuqarolarni tibbiy yordam ko‘rsatish rejasiga asosan Respublika ixtisoslashtirilgan endokrinologiya ilmiy-amaliy tibbiyot markazining bir guruh malakali mutaxassislari tomonidan Samarqand viloyati aholisiga malakali tibbiy xizmat ko‘rsatilmoqda. Bu haqda KUN.UZ’ga Samarqand viloyat sog‘liqni saqlash boshqarmasi matbuot xizmati xabar bergan. Tadbir davomida, shahar va tumanlardan tashrif buyurgan 30 ga yaqin qalqonsimon bez patologiyasi aniqlangan bemorlar tibbiy ko‘rikdan o‘tkazildi. O‘tkazilgan tibbiy ko‘rik natijasida qalqonsimon bezda tugun aniqlangan 4 nafar bemor gormonal va zarur tibbiy tekshiruvlardan o‘tkazildi va jarrohlik amaliyoti bajarildi. Shuningdek, o‘tkazilayotgan tadbirning ikkinchi qismida mahalliy soha xodimlari malakasini oshirishga qaratilgan mahorat-darslari o‘tkazildi.